ข้อบัญญัติองค์การบริหารส่วนตำบลบางรักข้อบัญญัติองค์การบริหารส่วนตำบลบางรักเรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลบางรักอำเภอเมืองตรัง จังหวัดตรังพ.ศ. ๒๕๕๔[๑] อาศัยอำนาจตามความในมาตรา ๗๑ แห่งพระราชบัญญัติสภาตำบลและองค์การบริหารส่วนตำบลพ.ศ. ๒๕๓๗ ซึ่งแก้ไขเพิ่มเติมโดยพระราชบัญญัติสภาตำบลและองค์การบริหารส่วนตำบล (ฉบับที่๕) พ.ศ. ๒๕๔๖ ประกอบกับมาตรา ๙ วรรคสอง แห่งพระราชบัญญัติควบคุมอาคาร พ.ศ. ๒๕๒๒ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕ อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๒ มาตรา ๓๓ มาตรา ๓๔ มาตรา ๔๑ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายองค์การบริหารส่วนตำบลบางรักโดยความเห็นชอบของสภาองค์การบริหารส่วนตำบลบางรัก และนายอำเภอเมืองตรังจึงตราข้อบัญญัติขึ้นไว้ ดังต่อไปนี้ข้อ ๑ ข้อบัญญัตินี้เรียกว่าข้อบัญญัติองค์การบริหารส่วนตำบลบางรัก เรื่อง กำหนดบริเวณห้ามก่อสร้างดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลบางรัก อำเภอเมืองตรัง จังหวัดตรัง พ.ศ. ๒๕๕๔ข้อ ๒ ข้อบัญญัตินี้ให้ใช้บังคับตั้งแต่วันที่๔ พฤษภาคม ๒๕๕๔ เป็นต้นไปและให้สิ้นสุดระยะเวลาการใช้บังคับเมื่อมีการประกาศให้ใช้บังคับผังเมืองรวมระดับเมืองหรือผังเมืองระดับชุมชนในท้องที่ตามข้อ๓ข้อ ๓ ในข้อบัญญัตินี้(๑) บริเวณที่ ๑ หมายความว่า พื้นที่ในบริเวณหมายเลข ๑.๑ ถึงหมายเลข๑.๒ มีรายการ ดังต่อไปนี้(๑.๑)ด้านเหนือ จดคลองปอนด์ฝั่งใต้ (แนวเขตเทศบาลนครตรัง)ด้านตะวันออก จดเส้นขนานระยะ๕๐ เมตร กับศูนย์กลางถนนน้ำผุดใต้ (แนวเขตเทศบาลนครตรัง)ด้านใต้ จดเส้นขนานระยะ๕๐ เมตร กับศูนย์กลางถนนท่ากลางและโรงเรียนเทศบาลวัดตันตยาภิรมด้านตะวันตก จดถนนสาธารณะไม่ปรากฏชื่อฟากตะวันออกและแนวเส้นตรงที่ลากจากบริเวณถนนสาธารณะไม่ปรากฏชื่อฟากตะวันตกไปทางทิศเหนือบรรจบกับคลองปอนด์ฝั่งใต้ (แนวเขตเทศบาลนครตรัง)(๑.๒)ด้านเหนือ จดเส้นขนานระยะ๕๐ เมตร กับศูนย์กลางถนนท่ากลางด้านตะวันออก จดเส้นขนานระยะ๕๐ เมตร กับศูนย์กลางถนนบางรักด้านใต้ จดถนนสาธารณะไม่ปรากฏชื่อฟากเหนือด้านตะวันตก จดถนนสาธารณะไม่ปรากฏชื่อฟากตะวันออก ที่สำหรับใช้ในราชการจังหวัดตรัง (ที่สงวนเลี้ยงสัตว์ทุ่งแจ้ง)และสนามกีฬาเทศบาลทุ่งแจ้ง(๒) บริเวณที่ ๒ หมายความว่า พื้นที่ในบริเวณหมายเลข ๒.๑ ถึงหมายเลข๒.๔ มีรายการ ดังต่อไปนี้(๒.๑)ด้านเหนือ จดคลองปอนด์ฝั่งใต้ด้านตะวันออก จดถนนสาธารณะไม่ปรากฏชื่อฟากตะวันตก และแนวเส้นที่ลากจากถนนสาธารณะไม่ปรากฏชื่อ ฟากตะวันตกไปทางทิศเหนือบรรจบกับคลองปอนด์ ฝั่งใต้ด้านใต้ จดโรงฆ่าสัตว์เทศบาลนครตรังศูนย์พัฒนาฝีมือแรงงานจังหวัดตรัง สำนักงานประกันสังคม และโรงเรียนสภาราชินี ๒ด้านตะวันตกจดคลองปอนด์ ฝั่งตะวันออก(๒.๒)ด้านเหนือ จดแนวเส้นแบ่งเขตระหว่างตำบลนาตาล่วงกับตำบลบางรักและคลองปอนด์ฝั่งใต้ด้านทิศตะวันออก จดคลองปอนด์ ฝั่งตะวันตกด้านใต้ จดโรงเรียนเทศบาลวัดประสิทธิชัยและวัดประสิทธิชัยด้านตะวันตก จดเส้นขนานระยะ๑๕ เมตร กับริมฝั่งแม่น้ำตรังฝั่งตะวันออก(๒.๓)ด้านเหนือ จดเส้นขนานระยะ๕๐ เมตร กับศูนย์กลางถนนท่ากลางด้านทิศตะวันออก จดที่สำหรับใช้ในราชการจังหวัดตรัง(ที่สงวนเลี้ยงสัตว์ทุ่งแจ้ง) ถนนสาธารณะไม่ปรากฏชื่อ ฟากตะวันตก วัดแจ้ง โรงเรียนวัดแจ้งและเส้นขนานระยะ ๕๐ เมตร กับศูนย์กลางถนนบางรัก ฟากตะวันตกด้านใต้ จดคลองนางน้อยฝั่งเหนือด้านตะวันตก จดคลองนางน้อยฝั่งตะวันออก เส้นขนานระยะ ๓๐๐ เมตร กับศูนย์กลางทางหลวงแผ่นดินหมายเลข ๔๑๙และทางหลวงแผ่นดินหมายเลข ๔๑๙ ฟากตะวันออก(๒.๔)ด้านเหนือ จดเส้นขนานระยะ๕๐ เมตร กับศูนย์กลางถนนท่ากลางด้านทิศตะวันออก จดทางหลวงแผ่นดินหมายเลข๔๑๙ ฟากตะวันตก และเส้นขนาน ๑๐๐ เมตร กับแม่น้ำตรังด้านใต้ จดคลองควนปริงฝั่งเหนือด้านตะวันตก จดเส้นขนานระยะ๑๕ เมตร กับริมฝั่งแม่น้ำตรังฝั่งตะวันออก(๓) บริเวณที่ ๓ หมายความว่า พื้นที่ในบริเวณ ดังต่อไปนี้ด้านเหนือ จดเส้นขนานระยะ๑๐๐ เมตร กับศูนย์กลางถนนท่ากลางด้านตะวันออก จดเส้นขนานระยะ๓๐๐ เมตร กับศูนย์กลางทางหลวงแผ่นดินหมายเลข ๔๑๙ด้านใต้ จดคลองนางน้อยฝั่งเหนือด้านตะวันตก จดทางหลวงแผ่นดินหมายเลข๔๑๙ ฟากตะวันออก(๔) บริเวณที่ ๔ หมายความว่า พื้นที่ในบริเวณ ดังต่อไปนี้(๔.๑)ด้านเหนือ จดคลองนางน้อยฝั่งใต้ และฝั่งตะวันตกด้านตะวันออก จดคลองนางน้อยฝั่งตะวันตกด้านใต้ จดแนวเส้นแบ่งเขตระหว่างตำบลบางรักกับตำบลควนปริงด้านตะวันตก จดแนวเส้นขนานระยะ๑๐๐ เมตร กับริมฝั่งแม่น้ำตรังข้อ ๔ ให้กำหนดพื้นที่ในท้องที่องค์การบริหารส่วนตำบลบางรักภายในบริเวณแนวเขตตามแผนที่ท้ายข้อบัญญัตินี้ เป็นบริเวณห้ามก่อสร้างอาคารชนิดและประเภทดังต่อไปนี้(ก) ภายในบริเวณที่ ๑ ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานปรับคุณภาพของเสียรวมของชุมชน หรือโรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒)สถานที่บรรจุก๊าซและสถานที่เก็บก๊าซตามกฎหมายว่าด้วยการบรรจุก๊าซปิโตรเลียมเหลวแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๓)สถานที่เก็บน้ำมันเชื้อเพลิงที่ต้องขออนุญาตตามกฎหมายว่าด้วยการเก็บรักษาน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๔) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) โรงกำจัดมูลฝอย(ข) ภายในบริเวณที่ ๒ ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานปรับคุณภาพของเสียรวมของชุมชนหรือโรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒) อาคารอยู่อาศัยหรืออาคารพาณิชยกรรมประเภทห้องแถวหรือตึกแถว เว้นแต่เป็นการดำเนินการในโครงการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๓) ห้องชุด อาคารชุด หรือหอพัก(๔) อาคารอยู่อาศัยหรืออาคารประกอบพาณิชยกรรมประเภทอาคารขนาดใหญ่(๕) โรงแรมตามกฎหมายว่าด้วยโรงแรม(ค) ภายในบริเวณที่ ๓ ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงานเว้นแต่โรงงานปรับคุณภาพของเสียรวมของชุมชนหรือโรงงานที่ประกอบกิจการโดยไม่ก่อเหตุรำคาญตามกฎหมายว่าด้วยการสาธารณสุขหรือไม่เป็นมลพิษต่อชุมชนหรือสิ่งแวดล้อมตามกฎหมายว่าด้วยการส่งเสริมและรักษาคุณภาพสิ่งแวดล้อมแห่งชาติ(๒)สถานที่เก็บน้ำมันเชื้อเพลิงที่ต้องขออนุญาตตามกฎหมายว่าด้วยการเก็บรักษาน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓) อาคารสถานสงเคราะห์หรือรับเลี้ยงเด็ก(๔) อาคารสถานสงเคราะห์หรือรับเลี้ยงคนชรา(๕) อาคารเลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้ หรือสัตว์ป่าตามกฎหมายว่าด้วยการสงวนและคุ้มครองสัตว์ป่าเพื่อการค้า(๖) สุสานและฌาปนสถานตามกฎหมายว่าด้วยสุสานและฌาปนสถาน(ง) ภายในบริเวณที่ ๔ ห้ามมิให้บุคคลใดก่อสร้างอาคาร ดังต่อไปนี้(๑) อาคารสถานสงเคราะห์หรือรับเลี้ยงเด็ก(๒) อาคารสถานสงเคราะห์หรือรับเลี้ยงคนชรา(๓) สุสานและฌาปนสถานตามกฎหมายว่าด้วยสุสานและฌาปนสถานข้อ ๕ ภายในบริเวณพื้นที่ที่กำหนดไว้ตามข้อ๔ ห้ามบุคคลใดดัดแปลงใช้หรือเปลี่ยนการใช้อาคารใด ๆ ให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ๔ข้อ ๖ อาคารที่มีอยู่แล้วในบริเวณพื้นที่ที่กำหนดตามข้อ๔ ก่อนหรือในวันที่ข้อบัญญัตินี้ใช้บังคับให้ได้รับการยกเว้นไม่ต้องปฏิบัติตามข้อบัญญัตินี้ แต่ห้ามดัดแปลงใช้หรือเปลี่ยนการใช้อาคารดังกล่าวให้เป็นอาคารชนิด หรือประเภทที่มีลักษณะต้องห้ามที่กำหนดในข้อ๔ข้อ ๗ อาคารที่ได้รับอนุญาตหรือในวันแจ้งการก่อสร้างดัดแปลง ใช้หรือเปลี่ยนการใช้ตามกฎหมายว่าด้วยการควบคุมอาคารหรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่ข้อบัญญัตินี้ใช้บังคับและยังก่อสร้าง ดัดแปลง ใช้หรือเปลี่ยนการใช้ไม่แล้วเสร็จให้ได้รับการยกเว้นไม่ต้องปฏิบัติตามข้อบัญญัตินี้แต่จะขอเปลี่ยนแปลงการอนุญาตหรือการแจ้งเป็นการขัดต่อข้อบัญญัตินี้ไม่ได้ข้อ ๘ ให้นายกองค์การบริหารส่วนตำบลบางรักรักษาการตามข้อบัญญัตินี้ประกาศณ วันที่ ๓ พฤษภาคม พ.ศ. ๒๕๕๔ชลัต สุรินทร์รัตน์นายกองค์การบริหารส่วนตำบลบางรัก[เอกสารแนบท้าย]๑. แผนที่ท้ายข้อบัญญัติองค์การบริหารส่วนตำบลบางรัก เรื่องกำหนดบริเวณห้ามก่อสร้าง ดัดแปลง ใช้หรือเปลี่ยนการใช้อาคารบางชนิดหรือบางประเภทในท้องที่องค์การบริหารส่วนตำบลบางรัก อำเภอเมืองตรัง จังหวัดตรัง พ.ศ. ๒๕๕๔(ดูข้อมูลจากภาพกฎหมาย)ปริยานุช/ผู้จัดทำ๒๑ มิถุนายน๒๕๕๔ณัฐวดี/ตรวจ๒๑ มิถุนายน๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๖๔ ง/หน้า ๘๖/๘ มิถุนายน ๒๕๕๔